Document ID: 32008D0404

ODLOČBA KOMISIJE
z dne 21. maja 2008
o spremembi Odločbe 2003/467/ES o priznanju določene upravne regije v Italiji kot uradno proste tuberkuloze govedi in nekaterih upravnih regij na Poljskem kot uradno prostih enzootske goveje levkoze
(notificirano pod dokumentarno številko C(2008) 1876)
(Besedilo velja za EGP)
(2008/404/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči znotraj Skupnosti (1), ter zlasti Priloge A(I)(4) in Priloge D(I)(E) k Direktivi,
ob upoštevanju naslednjega:
(1)
Direktiva 64/432/EGS določa, da se lahko države članice ali njihovi deli priznajo kot uradno prosti goveje tuberkuloze in enzootske goveje levkoze za črede goveda, če so izpolnjeni nekateri pogoji iz navedene direktive.
(2)
Seznami regij držav članic, razglašenih za proste goveje tuberkuloze in enzootske goveje levkoze, so določeni z Odločbo Komisije 2003/467/ES z dne 23. junija 2003 o uvedbi statusa nekaterih držav članic in regij držav članic, uradno prostih tuberkuloze, bruceloze in enzootske goveje levkoze glede čred goveda (2).
(3)
Italija je Komisiji predložila dokumentacijo, ki dokazuje skladnost z ustreznimi pogoji, predvidenimi v Direktivi 64/432/EGS glede pokrajin v deželi Benečiji, da bi se ta dežela v Italiji v zvezi s staleži govedi lahko priznala za uradno prosto goveje tuberkuloze.
(4)
Pregled navedene dokumentacije je potrdil, da je treba to deželo v Italiji priznati kot deželo navedene države članice, uradno prosto goveje tuberkuloze.
(5)
Tudi Poljska je Komisiji predložila dokumentacijo z dokazili, da dve upravni regiji (powiaty) v okviru višje upravne regije (vojvodstva) Małopolskie izpolnjujeta ustrezne pogoje iz Direktive 64/432/EGS, tako da se navedeni regiji lahko štejeta kot regiji na Poljskem, uradno prosti enzootske goveje levkoze.
(6)
Pregled navedene dokumentacije je potrdil, da je treba navedene regije (okrožja) na Poljskem priznati kot regije navedene države članice, uradno proste enzootske goveje levkoze.
(7)
Odločbo 2003/467/ES je zato treba ustrezno spremeniti.
(8)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Prilogi I in III k Odločbi 2003/467/ES se spremenita v skladu s Prilogo k tej odločbi.
Člen 2
Ta odločba je naslovljena na države članice.
V Bruslju, 21. maja 2008

Labels: 0
18
6